### | | | | --- | --- | | | | | --- | | **Byråd** 26. november 2019 Sagsnr. 710-2015-48576 Dok.nr. 710-2019-239819 Sagsbehandler DPHKR | | 170.                [adresse] - Forslag til temaplan om vedvarende energi - Åbent

###

|  |  |
| --- | --- |
| Tidl. politisk behandling | BY, 28.06.16, pkt.128 |
| Forventet sagsgang | ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til høringssvar til
Aarhus Kommunes ”Forslag til temaplan om vedvarende energi”. [adresse]
kan i henhold til planlovens §29b gøre indsigelse mod en nabokommunes
planforslag, hvis forslaget har væsentlig betydning for kommunens udvikling.

I det offentliggjorte forslag til temaplan for vedvarende
energi er der udlagt et rammeområde til tre vindmøller langs kommunegrænsen til
Favrskov Kommune. Området ligger øst for [adresse] nær byen [adresse]. Området indgår
som et ud af i alt tre områder til vindmøller. De to andre områder ligger
henholdsvis nord for [adresse] og på [adresse].

[adresse] har fremlagt ”Forslag til temaplan om
vedvarende energi” i offentlig høring frem til 11. december 2019.

**VURDERING**

Udlæg af et rammeområde til vindmøller ved [adresse] er kritisk
for Favrskov Kommune, idet der med vindmøllerne følger støjkonsekvenszoner, der
rækker ind i [adresse]. Inden for disse zoner kan der ikke planlægges
for støjfølsom anvendelse – herunder nye boligområder. Støjkonsekvenszonernes
udstrækning er fortsat ukendte, og vil først være endelig fastlagt ved
lokalplanlægning af området, når de endelige mølleplaceringer er fundet og
mølletyperne er valgt.

På baggrund af erfaringer fra andre vindmølleområder er det
forvaltningens vurdering, at der kan være tale om zoner med en afstand på 1,0 -
1,5 kilometer fra møllerne. Støjkonsekvenszonerne kan dermed have en betydelig
udstrækning ind i [adresse] og omfatte store dele af området syd for det
eksisterende boligområde ved [adresse] i [adresse].

[adresse] er et af Favrskov Kommunes mest attraktive
boligområder. Byudviklingen omkring [adresse] er udfordret af omfattende
grundvandsinteresser, der begrænser Favrskov Kommunes muligheder for udlæg af
nye byområder. Teknik og Kultur finder det derfor væsentligt, at der er særlig
opmærksom på at undgå nye tiltag, der kan være begrænsende for byens fremtidige
boligudvikling.

[adresse] medgiver, at det kan være vanskelig opgave
at lokalisere områder til nye vindmøller. [adresse] har i flere år
arbejdet med udpegningen af områder til vindmøller. Blandt andet områder ved
Charlotte Christiansen og Nikolai Johnsen. Begge områder blev fravalgt efter en offentlig
debatperiode. Det skete blandt andet på baggrund af et høringssvar fra [adresse]
Kommune, hvori der blev gjort opmærksom på nærheden til [adresse] og en
umiddelbar konflikt med byens udviklingsmuligheder ved udlæg af de nævnte
rammeområder til vindmøller.

[adresse] forslag til temaplan indeholder også udlæg
af rammeområder til solenergianlæg. To af disse områder grænser helt op til
Favrskov Kommune. Områderne ligger henholdsvis syd for [adresse] og syd for
Sabro. Området syd for Sabro er udfordret af flere forhold, blandt andet af en
vejreservation til en ny motorvej (rute 26) fra [adresse] til Hammel, der krydser
gennem området. [adresse] finder det afgørende, at det sikres at
rammeudlægget til solenergianlægget ikke vil være begrænsende for dette
planlagte vejforløb.

I miljørapporten til temaplanen har [adresse] gjort
opmærksom på, at der skal tages hensyn til veje og vejudlæg, der krydser gennem
området syd for Sabro. Det er derfor Teknik og Kulturs vurdering, at der ikke
er behov for at gøre indsigelse imod dette rammeområde, men derimod at gøre
opmærksom på en forventning om, at Favrskov Kommune bliver inddraget i
forbindelse med den konkrete afgrænsning af solenergianlægget.

**ØKONOMI**

[adresse] forventes ikke
direkte at medføre udgifter for Favrskov Kommune.

**INDDRAGELSE**

I 2016 havde [adresse] et debatoplæg om vedvarende
energianlæg i [adresse] i offentlig høring. Her valgte byrådet i [adresse]
Kommune at indgive et høringssvar med en opfordring til [adresse] om at
lade området til vindmøller ved [adresse] udgå af den videre planlægning. [adresse]
Kommune har imidlertid ønsket at fastholde vindmølleområdet ved [adresse].

[adresse] har fremlagt ”Forslag til temaplan om
vedvarende energi” i offentlig høring til 11. december 2019.

**INDSTILLING**

Direktøren for Teknik og [adresse]
til Byrådet:

1.
At godkende høringssvar til Aarhus Kommunes ”Forslag til temaplan om
vedvarende energi” i henhold til planlovens §29b.

**BESLUTNING**

***Økonomiudvalget, 18. november 2019:***

Fraværende:Dagmar Danielsen

Indstilles godkendt med enkelte skærpelser i høringssvaret.
Opdateret høringsvar vedlægges referatet.

**Bilag**

|  |  |
| --- | --- |
| Udkast til høringssvar | 710-2019-229493 |
| Forslag til temaplan vindmøller og solenergianlæg | 710-2019-223837 |
| Miljørapport vindmøller og solenergianlæg - [adresse] | 710-2019-223838 |
| Visualiseringer vindmøller - [adresse]
| Visualiseringer solenergianlæg | [adresse] |
| Uddrag fra miljørapport med særlig interesse for Favrskov Kommune | 710-2019-231982 |
| [adresse] høringssvar af 28. juni 2016 til [adresse] | 710-2016-219053 |